**GODIŠNJI PLAN POSLOVANJA I**

**FINANCIJSKI PLAN ZA 2022. GODINU**

**SA PLANOM INVESTICIJA**

18. prosinca 2021.

**SADRŽAJ:**

[1. UVOD 3](#_Toc57289665)

[2. OPĆE INFORMACIJE O DRUŠTVU 4](#_Toc57289666)

[3. OSVRT NA 2021. GODINU 7](#_Toc57289667)

3.1. Održavanje nerazvrstanih cesta i javnih površina na kojima nije dozvoljen promet motornim

vozilima …………………………………………………………………………………………7

3.2. Održavanje javnih zelenih površina. ……………………………………………………………8

3.3. Održavanje groblja i mrtvačnica ……………………………………….………………………..8

3.4. Održavanje javne rasvjete ………………………………………………….……………………8

3.5. Održavanje čistoće javnih površina ……………………………………….…………………….8

3.6. Održavanje građevina, uređaja i predmeta javne namjene ……………………………………...9

[4. GODIŠNJI PLAN POSLOVANJA U 2022.GODINI 10](#_Toc57289668)

[4.1 Gospodarenje otpadom …………………………………………………………………………10](#_Toc57289669)

[4.2. Održavanje nerazvrstanih cesta 1](#_Toc57289670)1

[4.3. Održavanje javnih površina na kojima nije dozvoljem promet motornim vozilima 12](#_Toc57289671)

[4.4. Održavanje javnih zelenih površina 12](#_Toc57289672)

4.5. Održavanje i uređenje groblja i mrtvačnica unutar groblja………………………………….....12

4.6. Javna rasvjeta …………………………………………...……………………………………..13

4.7. Održavanje čistoće javnih površina …………………………...………….………………… 13

4.8. Održavanje građevina, uređaja i predmeta javne namjene ………………………...…...…….13

4.9. Ostale gospodarsko - tržišne djelatnosti ……………………………………………...………14

5. GODIŠNJI PLAN INVESTICIJA ………………………………………………………………….14

6. FINANCIJSKI PLAN ZA 2022. GODINU ……………………………………………………… 14

# 1. UVOD

Sukladno članku 24. Izjave o osnivanju trgovačkog društva Rakovica d.o.o., u sklopu svoje zadaće Uprava je posebno dužna u skladu sa zakonskom regulativom i Izjavom utvrđivati poslovnu politiku Društva i donositi godišnje i razvojne planove.

Slijedom toga izrađen je ovaj Godišnji plan poslovanja sa Financijskim planom za 2022. godinu unutar kojeg je dan i prikaz procjene realizacije Financijskog plana za 2021. godinu radi bolje percepcije.

Financijski plan za 2022. godinu temelji se na planiranim vlastitim prihodima od obavljanja komunalnih djelatnosti, djelatnosti od općeg interesa, tržišno-gospodarskih djelatnosti te odobrenim sredstvima kapitalnih pomoći iz Proračuna Općine Rakovica.

Godišnji plan poslovanja kao i Financijski plan smjernice su kojim će se u svom radu Društvo rukovoditi, a realizacijom planiranih aktivnosti nastoji se postići uspješno poslovanje i postizanje temeljnih ciljeva postojanja Društva od kojih su najznačajniji obavljanje komunalnih djelatnosti, očuvanje okoliša i održivog razvoja te zadovoljstvo naših korisnika.

# 2. OPĆE INFORMACIJE O DRUŠTVU

Trgovačko društvo Rakovica je društvo s ograničenom odgovornošću za obavljanje komunalnih djelatnosti sa sjedištem na adresi Rakovica 32, Rakovica, Karlovačka županija.

Društvo je upisano u Trgovački sud u Karlovcu 20. svibnja 2014.godine s matičnim brojem subjekta upisa (MBS): 080913916, OIB: 46676649670 (Rješenje broj Tt-14/8182-2). Društvo je osnovano temeljem Plana podjele društva Spelekom d.o.o., to jest Odlukom Skupštine društva Rakovica d.o.o. od 26. ožujka 2014.godine. Tada je izvršena podjela te je više dijelova imovine društva Spelekom d.o.o. preneseno na novo društvo - Rakovica d.o.o. za obavljanje komunalnih djelatnosti, a koje je osnovano radi provođenja podjele sa osnivanjem.

Temeljni kapital Društva iznosi 61.000,00 kuna, a sastoji se od jednog poslovnog udjela u 100%-tnom vlasništvu Općine Rakovica.

Organi Društva koji upravljaju istim, koordiniraju rad i nadziru poslovanje sukladno Izjavi o osnivanju od 12. prosinca 2018. godine jesu Skupština koja se sastoji od jednog člana – načelnika Općine Rakovica, zatim Nadzorni odbor koji se sastoji od predsjednika, njegova zamjenika i jednog člana te Uprava Društva koja se sastoji od jednog člana - direktora.

Temeljem članka 5. Zakona o računovodstvu („Narodne novine“, broj 78/15, 134/15, 120/16, 116/18, 42/20 i 47/20), društvo Rakovica d.o.o. za obavljanje komunalnih djelatnosti ubraja se u mikro poduzetnike.

Registrirane djelatnosti koje se obavljaju, a koje ujedno predstavljaju predmet poslovanja društva Rakovica d.o.o. navedene su u nastavku. S obzirom na opseg svih registriranih djelatnosti navedenih u Tablici 1., kao najznačajnije se izdvajaju one od kojih Društvo ostvaruje prihode poslovanja poput djelatnosti sakupljanja otpada, gospodarenja otpadom, upravljanja grobljem, održavanja javnih površina, održavanje nerazvrstanih cesta, javne rasvjete i sl.

Stanje zaposlenih na dan 31. prosinca 2021. godine je 12 djelatnika i direktor na pola radnog vremena. Osim direktora Društva, ostali zaposleni su knjigovođa, voditelj odsjeka održavanja, dva vozača, radnik na odvozu otpada, domar/električar/ložač, i pet radnika na održavanju čistoće i ukopima, a planira se zapošljavanje bar još jednog radnika u 2022. godini.

TABLICA 1. PREDMET POSLOVANJA DRUŠTVA

|  |  |
| --- | --- |
| **POPIS DJELATNOSTI** | |
| 1 | 2 |
| Djelatnost druge obrade otpada | Djelatnost oporabe otpada |
| Djelatnosti posredovanja u gospodarenju otpadom | Djelatnost prijevoza otpada |
| Djelatnost trgovanja otpadom | Djelatnost zbrinjavanja otpada |
| Gospodarenje otpadom | Djelatnost ispitivanja i analize otpada |
| Održavanje javnih površina | Održavanje groblja i krematorija i prijevoz pokojnika |
| Upravljanje grobljem | Iznajmljivanje strojeva i opreme, bez rukovoditelja i predmeta za osobnu uporabu i kućanstvo |
| Pripremanje i organiziranje sajmova, izložbi, seminara, kongresa, priredbi i sl. | Održavanje nerazvrstanih cesta |
| Javna rasvjeta | Naplata parkiranja, nadzor i čuvanje vozila na parkiralištu |
| Sportska priprema | Sportska rekreacija |
| Sportska poduka | Organiziranje sportskih natjecanja |
| Vođenje sportskih natjecanja | Upravljanje i održavanje sportskom građevinom |
| Tržnice na malo | Obavljanje dimnjačarskih poslova |
| Računalne i srodne djelatnosti | Poslovanje nekretninama |
| Poslovi upravljanja nekretninom i održavanje nekretnine | Posredovanje u prometu nekretnina |
| Pružanje usluge smještaja | Pripremanje hrane i pružanje usluga prehrane |
| Pripremanje i usluživanje pića i napitaka | Pripremanje hrane za potrošnju na drugom mjestu sa ili bez usluživanja (u prijevoznom sredstvu, na priredbama i sl.) i opskrba tom hranom (catering) |
| Kupnja i prodaja robe | Obavljanje trgovačkog posredovanja na domaćem i inozemnom tržištu |
| Zastupanje inozemnih tvrtki | Turističke usluge u ostalim oblicima turističke ponude |
| Ostale turističke usluge | Turističke usluge koje uključuju športsko-rekreativne ili pustolovne aktivnosti |
| Promidžba (reklama i propaganda) | Istraživanje tržišta i ispitivanje javnog mnijenja |
| Savjetovanje u vezi s poslovanjem i upravljanjem | Projektiranje i građenje građevina te stručni nadzor građenja |
| Prijevoz za vlastite potrebe | Poljoprivredna djelatnost |
| Integriranja proizvodnja poljoprivrednih proizvoda | Poljoprivredno-savjetodavna djelatnost |
| Djelatnost javnog cestovnog prijevoza putnika ili tereta u unutarnjem cestovnom prometu | Prijevoz putnika u unutarnjem cestovnom prometu |
| Javni prijevoz putnika u međunarodnom cestovnom prometu | Prijevoz tereta u unutarnjem i međunarodnom cestovnom prometu |
| Održavanje i popravak motornih vozila |  |

# 3. OSVRT NA 2021. GODINU

Smjernice – vodilje za izradu Planova jesu rekapitulacija procjene realiziranog u 2021. godini, točnije provedene aktivnosti koje će se provoditi i u 2022. godini, te ostvareni financijski rezultat.

Realizirane aktivnosti temeljene su na Programima održavanja komunalne infrastrukture i obavljanju komunalnih djelatnosti u 2021. godini koje je usvojilo Općinsko vijeće Općine Rakovica. Ovim Programom definiran je opis i opseg poslova održavanja i obavljanja komunalnih djelatnosti, a odnosi se na održavanje:

* nerazvrstanih cesta,
* javnih površine na kojima nije dopušten javni promet motornim vozilima,
* javnih zelenih površina,
* groblja i mrtvačnica,
* javne rasvjete,
* održavanje čistoće javnih površina, te
* održavanje građevina, uređaja i predmeta javne namjene.

U nastavku se daje detaljnije obrazloženje navedenih zadaća.

**3.1. Održavanje nerazvrstanih cesta i javnih površina na kojima nije dopušten promet motornim vozilima**

Aktivnosti koje se odnose na održavanje nerazvrstanih cesta i održavanja javnih površina na kojima nije dopušten promet motornim vozilima provodile su se kroz sječu granja i grmlja, korijenja i drugog drvenastog raslinja iz profila cesta i bankina, košnjom trave na zemljištu koje pripada cestovnom pojasu te uređenjem zelenog pojasa cestovnog zemljišta u naseljima na području Općine.

U zimskom periodu provodile su se aktivnosti čišćenja snijega s prometnica, nogostupa-pješačkih staza, javnih parkirališnih površina i autobusnih stanica uz posipanje prometnica kamenim agregatom, sipinom ili soli u naseljima na području Općine Rakovica. Tijekom proljetnih i ljetnih mjeseci su radi povoljnijih vremenskih uvjeta obavljani radovi održavanja asfaltnih i makadamskih prometnica nasipavanjem kamenog agregata radi saniranja oštećenja, a vršila se i sječa raslinja u cestovnom pojasu te košnja trave kroz naselja na području Općine.

**3.2. Održavanje javnih zelenih površina**

Kroz djelatnost održavanja javnih zelenih površina provodile su se aktivnosti redovitog održavanja postojećih javnih površina poput parkova, okoliša kulturno-povijesnih objekata, oglasnih ploča, šetnica, igrališta i dr. kroz košnju, nasipavanje staza te sanaciju oštećenih dijelova istih. Navedeno se provodilo u naseljima Rakovica, Drežnik Grad, Čatrnja, Selište Drežničko uz spomen obilježja, dječja igrališta, uz rijeku Koranu, oko potoka i izvora u Rakovici i Grabovcu, te bunara u Rakovici, Oštarskim Stanovima, Drežnik Gradu i Selištu Drežničkom.

**3.3. Održavanje groblja i mrtvačnica**

Aktivnosti koje su se obavljale u sklopu održavanja groblja i mrtvačnica uglavnom su bile usmjerene na košnju trave unutar groblja u više navrata, radove vezanja i obrezivanja čempresa oko groblja i mrtvačnica, uređenja staza i uklanjanja raslinja sukladno nalozima Općine.

**3.4. Javna rasvjeta**

Na području općine Rakovica gotovo su sva naselja opskrbljena javnom rasvjetom koja je u toku godine održavana kroz zamjenu dotrajalih lampi novom LED rasvjetom, izmjenom vremena paljenja i gašenja, popravcima te popunjavanjem novih ili skidanjem pojedinih rasvjetnih tijela.

**3.5. Održavanje čistoća javnih površina**

Održavanje čistoće javnih površina obavljalo se kroz radove čišćenja i zbrinjavanja snijega i leda, otpada s dječjih i sportskih igrališta, autobusnih stajališta spomen obilježja, javnih parkirališta, šetnica, pješačkih staza, lokaliteta nakon održavanja javnih manifestacija i drugih javnih površina u naseljima kroz skupljanje i odvoz otpada, te ručno uklanjanje i pranje istih.

**3.6. Održavanje građevina, uređaja i predmeta javne namjene**

Aktivnosti koje su se provodile u sklopu održavanja građevina, uređaja i predmeta javne namjene odnosile su se na održavanje prometne signalizacije te autobusnih stajališta kroz popravak i zamjenu dotrajalih ili oštećenih dijelova.

# 4. GODIŠNJI PLAN POSLOVANJA U 2022. GODINI

Plan i program aktivnosti u narednom razdoblju temelji se na realizaciji društva Rakovica d.o.o. u proteklom razdoblju vezano uz gospodarenje otpadom ali i sukladno Programu održavanja komunalne infrastrukture i obavljanju komunalnih djelatnosti u 2022. godini koji donosi Općinsko vijeće Općine Rakovica sa svrhom učinkovitog obavljanja slijedećih komunalnih djelatnosti:

* Održavanje nerazvrstanih cesta,
* Održavanje javnih površina na kojima nije dopušten promet motornih vozila,
* Održavanje javnih zelenih površina,
* Održavanje groblja i mrtvačnica,
* Održavanje javne rasvjete,
* Održavanje čistoće javnih površina te
* Održavanje građevina, uređaja i predmeta javne namjene

## 4.1. Gospodarenje otpadom

S ciljem sustavnog smanjenja količine miješanog komunalnog otpada koji se odlaže i potrebom da se iskoriste brojni vrijedni sastojci otpada koji su do sada nepotrebno završavali na odlagalištu otpada, u 2022.g. društvo Rakovica d.o.o. planira nabavu spremnika za plastiku i metal te papir i karton ( cca. 1.000 komada) koja bi se financirala sredstvima Fonda za zaštitu okoliša i energetsku učinkovitost i Općine Rakovica.

Također je plan u potpunosti uspostaviti digitalnu evidenciju odvoza otpada uz napomenu da se planira i povećanje cijena odvoza miješanog komunalnog otpada zbog znatno povećanih troškova goriva i svih ostalih troškova vezanih uz sam odvoz.

**4.2. Održavanje nerazvrstanih cesta**

## Provođenjem aktivnosti održavanja nerazvrstanih cesta temeljem naloga komunalnog redara, a prema uočenim potrebama, vršit će se kao i do sada sječa grmlja, korijenja i drugog drvenastog raslinja iz profila ceste i bankine, uništavanje nepoželjne vegetacije ( košnja trave unutar cestovnog pojasa), uklanjanje stabala iz prostora bankine, te uređenje zelenog cestovnog pojasa.

Planiraju se i radovi nasipanja kamenim agregatom makadamskih prometnica i bankina radi saniranja oštećenja, niveliranja makadamskih i zemljanih prometnica i cestovnog zemljišta (sitni ručni i strojni popravci).

Pored redovnog održavanja planira se i pojačano održavanje makadamskih prometnica za što će biti potrebno provođenje postupka javne nabave za kameni agregat. Za navedenu aktivnost će vjerojatno biti potrebno i korištenje usluga kooperanata koji posjeduju tešku mehanizaciju.

U zimskom periodu organizirat će se i provoditi čišćenje snijega sa cesta te posipanje istih kamenim agregatom, sipinom ili soli kroz naselja sukladno Operativnom programu održavanja nerazvrstanih cesta i javnih površina u zimskom razdoblju 2022/2023. godine.

Kroz djelatnost zimske službe čistit će se i održavati nešto više od 70 km nerazvrstanih cesta (asfaltiranih i makadamskih, preko 8 kilometara nogostupa te 24 autobusnih stajališta). Djelatnost zimske službe u najvećem se dijelu obavlja vlastitom službom, a na određenim dionicama i uz pomoć kooperanata za dio naselja Korana koja administrativno pripada općini Rakovica te određene dionice u naseljima Broćanac, Brezovac, Drežnik Grad, Lipovac, Lipovača, Jelov Klanac, Kordunski Ljeskovac, Stara Kršlja, Grabovac i Sadilovac.

Kao i svake godine tako se i tijekom 2022. godine planira usluga montaže prometnih znakova te uspornika, a sve temeljem naloga i narudžbenica izdanih od strane Općine Rakovica odnosno komunalnog redara.

**4.3. Održavanje javnih površina na kojima nije dozvoljen promet motornim vozilima**

Aktivnosti će se provoditi kroz radove niveliranja i nasipanja kamenog agregata na dionicama makadamskih šetnica, niveliranja travnatih šetnica, saniranje oštećenja asfaltnih ili popločenih šetnica i pješačkih staza po nalogu komunalnog redara.

Šetnice će se održavati i kroz radove bojanja ograda, metenja i čišćenja pijeska nakon zimskih mjeseci, uklanjanja odrona zemlje i kamenja, održavanja nasipa i podzida, te zamjene rubnjaka i popločenja kao i drugih poslova temeljen naloga odnosno narudžbenice Općine Rakovica.

**4.4. Održavanje javnih zelenih površina**

Javne zelene površine na kojima će se provoditi aktivnosti održavanja su parkovi, drvoredi, spomenici, okoliš kulturno-povijesnih objekata, oglasne ploče, šetnice, odmorišta, vidikovci, cvjetnjaci, dječja i sportska igrališta i sl.

Planirane aktivnosti podrazumijevaju košnju i sijanje trave, obrezivanje drvenastog raslinja, održavanje i sadnju novog ukrasnog raslinja i cvijeća i odvoz smeća iz spremnika.

Javne zelene površine za održavanje nalaze se u naseljima Rakovica, Drežnik Grad, Čatrnja, Selište Drežničko uz spomen obilježja, dječja igrališta, uz rijeku Koranu, oko potoka i izvora u Rakovici i Grabovcu, te bunara u Rakovici i Oštarskim Stanovima Drežnik Gradu i Selištu Drežničkom, a isto se planira kositi najmanje četiri do šest puta u razdoblju od travnja do listopada temeljem naloga komunalnog redara.

## 4.5. Održavanje i uređenje groblja i mrtvačnica

Plan održavanja i uređenja odnosi se na održavanje dvije mrtvačnice i četiri groblja na području Općine, od kojih se dva nalaze u naselju Rakovici (Puškarićevo i Grdićevo groblje), a dva u naselju Drežnik Grad (Žanićevo i Pavlićevo groblje).

Od prihoda grobne naknade i ostalih usluga upravljanja grobljima planira se rashod za redovito održavanje područja groblja i mrtvačnica.

Društvo kao Uprava groblja obavlja i usluge ukopa pokojnika.

**4.6. Javna rasvjeta**

Aktivnost održavanja javne rasvjete tijekom godine podrazumijeva redovne izmjene vremena paljenja i gašenja iste te širenje mreže javne rasvjete postavljanjem novih betonskih stupova i rasvjetnih tijela te popunjavanjem novim odnosno ukidanjem pojedinih rasvjetnih tijela temeljem naloga komunalnog redara po naseljima koja su opskrbljena javnom rasvjetom.

Također se planira i sječa drveća i raslinja koji se nalaze u blizini kablova javne rasvjete kao i onih koji priječe svjetlost prema javnim prometnicama ili javnim površinama.

**4.7. Održavanje čistoće javnih površina**

Pod ovom aktivnošću planira se čišćenje snijega i leda kao i otpada sa dječjih i sportskih igrališta, autobusnih stajališta, spomen obilježja, javnih parkirališta, šetnica i pješačkih staza te nogostupa. Čišćenje se obavlja redovno, ali i dodatno prije i poslije proslave blagdana sv. Jelene Križarice u Rakovici, sv. Antuna Padovanskog u Drežnik Gradu, održavanja sada već tradicionalnih manifestacija u organizaciji Turističke zajednice područja Plitvičke doline kao što su Plitvice Valley Bike Weekend, Uskršnji sajam, Legende plitvičkih dolina, Božični sajam te proslave Dana Općine, Dana pobjede i domovinske zahvalnosti i Dana hrvatskih branitelja.

**4.8. Održavanje građevina, uređaja i predmeta javne namjene**

Aktivnosti koje se planiraju u sklopu održavanja građevina, uređaja i predmeta javne namjene temelje se na nalozima i narudžbenicama izdanim od strane Općine Rakovica odnosno komunalnog redara, a uglavnom se odnose na održavanje autobusnih stajališta kroz popravak i zamjenu dotrajalih ili oštećenih dijelova kao i pripremne radove za nove autobusne stanice.

**4.9. Ostale gospodarsko-tržišne djelatnosti**

Od ostalih gospodarsko-tržišnih djelatnosti planiraju se kao i svake godine do sada aktivnosti montaže i demontaže blagdanske (božićne) dekoracije na stupove javne rasvjete po naseljima te adventskih vijenaca i borova u naseljima Rakovica i Drežnik Grad.

Također se planira i montaža te demontaža zastavica Republike Hrvatske i Općine Rakovica. Montaža kreće u svibnju, a demontaža nakon obilježavanja Dana sjećanja na žrtve Domovinskog rata i Dana sjećanja na žrtve Vukovara i Škabrnje.

Pored toga planiraju se i aktivnosti demontaža dotrajalih sprava na dječjim igralištima, izrada temelja za nove sprave, ograde oko dječjih igrališta i slični poslovi betonaže i sanacije ovisno o potrebama, a temeljem narudžbenica Općine Rakovica odnosno komunalnog redara.

## 5. PLAN INVESTICIJA

Plan investicijskih aktivnosti predstavlja godišnji plan ulaganja u dugotrajnu imovinu. Za 2022. godinu se za isto planiraju sredstva u iznosu do 250.000,00 kn i to za nabavu nematerijalne imovine – elaborata, materijalne imovine – transportnog sredstva, opremu i alate. Od opreme se planira nabava rasipača pijeska i soli i još jedan malčer, a od opreme i alata lanci za snijeg, 3-4 kosilice (trimera), jedno prijenosno računalo te mobilni telefon.

# 6. FINANCIJSKI PLAN ZA 2022. GODINU

Prihodi poslovanja planiraju se realizirati obavljanjem redovnih komunalnih djelatnosti navedenih u Programu održavanja komunalne infrastrukture i obavljanja komunalnih djelatnosti u 2022. godini koje donosi Općinsko vijeće Općine Rakovica, a koje se odnosi na održavanje nerazvrstanih cesta, održavanje javnih površina na kojima nije dopušten premet motornim vozilima, održavanje građevina javne odvodnje oborinskih voda, održavanje javnih zelenih površina, održavanje građevina, uređaja i predmeta javne namjene, održavanje groblja, održavanje čistoće javnih površina te održavanje javne rasvjete.

Osim toga prihodi se planiraju i od obavljanja komunalnih usluga koje se temeljem Zakona o komunalnom gospodarstvu („Narodne novine“, broj 68/18 i 110/18) odnose na ukop pokojnika unutar groblja što podrazumijeva korištenje mrtvačnice, iskop grobnog mjesta, te usluge ispraćaja pokojnika. Prihodi se planiraju i od usluga od općeg interesa kao što je gospodarenje otpadom (prikupljanje i odvoz otpada), te od gospodarsko-tržišnih djelatnosti kao što je rad strojem ( auto košarom ), poslovi za Općinu Rakovica koji nisu obuhvaćeni Ugovorima odnosno poslovi koji se obavljaju temeljem izdanih narudžbenica.

Tablica 2. prikazuje plan prihoda temeljen na procjeni realizacije prihoda iz 2021.godine, ali i drugim čimbenicima između kojih je i povećanje cijena odvoza miješanog komunalnog otpada, veći broj korisnika usluge i sl.

TABLICA 2. Plan prihoda za 2022. godinu

|  |  |  |
| --- | --- | --- |
| **PRIHODI** | **PROCJENA REALIZACIJE 2021.**  **(u kunama)** | **PLAN ZA 2022.**  **( u kunama)** |
| 1 | 2 | 3 |
| Prihod od odvoza otpada otpada – fizičke osobe | 385.000,00 | 420.000,00 |
| Prihod od odvoza otpada – pravne osobe | 360.000,00 | 380.000,00 |
| Prihod od korištenja odlagališta komunalnog otpada | 258.000,00 | 260.000,00 |
| Prihod od godišnje grobne naknade | 115.000,00 | 117.000,00 |
| Prihod od naknade za dodjelu grobnog mjesta | 11.000,00 | 15.000,00 |
| Prihod od ukopa (korištenje mrtvačnice, iskop grobnog mjesta, ukop i ispraćaj pokojnika) | 61.500,00 | 60.000,00 |
| Prihod od izdavanja suglasnosti za izvođenje radova na groblju | 5.000,00 | 3.000,00 |
| Prihod od grijanja | 10.000,00 | 10.000,00 |
| Prihod od najma – rada strojeva | 85.000,00 | 40.000,00 |
| Prihod od održavanja građevina odvodnje oborinskih voda | 5.000,00 | 5.000,00 |
| Prihod od redovnog održavanja nerazvrstanih | 645.000,00 | 657.000,00 |
| Prihod od redovnog održavanja javnih površina | 90.000,00 | 119.000,00 |
| Prihod od redovnog održavanja groblja i mrtvačnica | 15.000,00 | 17.500,00 |
| Prihod od redovnog održavanja javne rasvjete sa proširenjem mreže | 367.000,00 | 550.000,00 |
| Prihod od održavanja građevina, uređaja i predmeta javne namjene | 17.000,00 | 10.000,00 |
| Prihod od čišćenja snijega sa prometnica i nogostupa | 189.000,00 | 250.000,00 |
| Prihod od prodaje ostalih usluga | 37.000,00 | 40.000,00 |
| Financijski prihodi | 1.500,00 | 1.500,00 |
| **UKUPNI PRIHODI** | **2.657.000,00** | **2.955.000,00** |

Rashodi poslovanja planiraju se temeljem analize troškova iz prošlih razdoblja i kao takvi predstavljaju plan za obavljanje redovitog poslovanja u razdoblju 2021. godine.

TABLICA 3. Projekcija rashoda za 2021. godinu

|  |  |  |
| --- | --- | --- |
| **RASHODI** | **PROCJENA REALIZACIJE 2021.**  **(u kunama)** | **PLAN ZA 2022.**  **(u kunama)** |
| 1 | 2 | 3 |
| Troškovi sirovina i materijala | 675.000,00 | 700.000,00 |
| Materijalni troškovi administracije, uprave i prodaje | 19.500,00 | 20.000,00 |
| Sitni inventar i auto-gume | 14.000,00 | 15.000,00 |
| Rezervni dijelovi i materijal za održavanje | 45.000,00 | 35.000,00 |
| Potrošena energija u proizvodnji dobara i usluga | 190.000,00 | 215.000,00 |
| Potrošena energija u administraciji, upravi i prodaji | 16.500,00 | 15.000,00 |
| Troškovi telefona, prijevoza i sl. | 17.300,00 | 18.000,00 |
| Troškovi vanjskih usluga | 30.000,00 | 25.000,00 |
| Usluge održavanja | 127.000,00 | 85.000,00 |
| Usluge registracije prijevoznih sredstava i troškovi dozvola | 16.000,00 | 18.000,00 |
| Usluge promidžbe i oglašavanja | 1.000,00 | 1.000,00 |
| Intelektualne i osobne usluge | 65.000,00 | 65.000,00 |
| Troškovi komunalnih i sličnih usluga | 4.000,00 | 4.000,00 |
| Usluge reprezentacije - ugošćivanja | 5.700,00 | 10.000,00 |
| Troškovi ostalih vanjskih usluga | 200.000,00 | 93.500,00 |
| Troškovi osoblja | 1.083.000,00 | 1.500.000,00 |
| Amortizacija | 40.000,00 | 65.000,00 |
| Premije osiguranja | 15.000,00 | 17.000,00 |
| Bankovne usluge i troškovi platnog prometa | 6.000,00 | 7.000,00 |
| Troškovi prava korištenja (HRT) | 1.000,00 | 1.000,00 |
| Ostali troškovi poslovanja – nematerijalni (izobrazba, sistematski pregledi) | 8.000,00 | 25.000,00 |
| Financijski rashodi | 1.000,00 | 500,00 |
| Ostali poslovni rashodi | 10.000,00 | 5.000,00 |
| **UKUPNI RASHODI** | **2.590.000,00** | **2.940.000,00** |

Odnos prihoda i rashoda prikazan je u nastavku.

TABLICA 4. Plan poslovanja Rakovice d.o.o. u 2022. godinu

|  |  |
| --- | --- |
| **OPIS** | **UKUPAN IZNOS (u kunama)** |
| 1 | 2 |
| **UKUPNO PRIHODI** | **2.955.000,00** |
| **UKUPNI RASHODI** | **2.940.000,00** |
| **DOBIT PRIJE OPOREZIVANJA** | **15.000,00** |